
Naslov: Ob gradnji HE poskrbeli tudi za nadomestne habitate
Napoved za voditelja:

Gradnja HE Brežice in njegovega akumulacijskega bazena je zaključena, tako da zdaj v elektrarni poteka enoletno poskusno obratovanje. Niso pa dokončane še vse infrastrukturne ureditve ob jezeru. Tako se še ni niti začela gradnja protipoplavnih nasipov za Krško vas in Velike Malence, dokončati pa morajo tudi nekatere nadomestne habitate. Ob brežiški elektrarni je namreč največja zajezitev Save v verigi petih HE na spodnji Savi, ki meri skoraj 300 hektarjev. Zaradi nje je bilo precej površin poplavljenih. 
H1: Ob akumulacijskem jezeru HE Brežice so uredili 6 nadomestnih habitatov

H2: Pri načrtovanju so uporabili inovativne projektne rešitve 
H3: Zdaj se izvaja monitoring, ki bo pokazal njihovo uspešnost

T- Iz Vrbine GORAN ROVAN /

X- Snemalec in montažer Tomi Naglič /

Ob gradnji HE Brežice so morali urediti šest nadomestnih habitatov in opraviti še nekatere druge posege, da bi ogroženim živalim in rastlinam omogočili nove pogoje za obstoj in razvoj.

T- ANTON VETRIH /
X- vodja projekta infrastrukturnih ureditev HE Brežice /

»Tako smo naredili nadomestne habitate za avtohtono želvo sklednico. Prav tako smo potem poskrbeli za namestitev netopirnic. Poleg tega smo imeli še vrsto drugih ukrepov, katere smo sprovedli za zaščito narave, kot ureditev suhih travnikov, nadomestnih habitatov za žabe, pupke.«
Na jezeru so postavili tudi štiri otočke, zdaj pa bodo namestili še tri splave, ki naj bi jih uporabljali tako ptice, kot tudi druge živali. Za vse to mora podjetje Infra, ki izvaja te posege, poskrbeti tudi za petletni nadzor.
T- ANTON VETRIH /
X- vodja projekta infrastrukturnih ureditev HE Brežice /

»V ta namen pač vključujemo v monitoringe ustrezne strokovnjake posameznih strok kateri spremljajo uspešnost izvedenih ukrepov v teh habitatih. Poteka monitoring hrošča kuku, ptic, rib v prehodu za vodne organizme, kateri je bil tud zgrajen v sklopu te gradnje in omogoča migracijo rib mimo same jezovne zgradbe.«
Nekatere od teh rešitev so plod najnovejših odkritij in so inovativne. Ali so res prave, pa bo pokazal čas.
